નવી દિલ્હી , 4 જાન્યુઆરીઃ વૈશ્વિક સ્તર પર કાચા તેલના ભાવમાં વધારો તથા રૂપિયાના ભાવમાં નબળાઇના લીધે ખર્ચ વધતાં શુક્રવારે પેટ્રોલના ભાવમાં 75 પૈસા અને ડીઝલના ભાવમાં 50 પૈસા પ્રતિ લીટરનો વધારો થયો છે . આ ભાવવધારો શુક્રવારે મધરાત્રિથે લાગૂ થઇ જશે . તેમાં સ્થાનિક વેચાણકર તથા વેટ સામેલ નથી . એવામાં શહેરદીઠ વધારો અલગ અલગ રહેશે . આ પહેલાં પેટ્રોલના ભાવના ભાવ ગત 21 ડિસેમ્બરના રોજ 41 પૈસા ( વેટ સામેલ નહી ) પ્રતિ લીટર વધારવામાં આવ્યા હતા . તે સમયે સરકારે પેટ્રોલ પંપ ડીલરોનું કમીશન વધાર્યું હતું . મધરાત્રિથી દિલ્હીમાં પેટ્રોલના ભાવ 91 પૈસા પ્રતિલીટર વધીને 72.43 રૂપિયા પ્રતિ લીટર થશે , જે અત્યારે 71.52 રૂપિયા પ્રતિ લીટર છે . બીજી તરફ દિલ્હીમાં ડીઝલના ભાવ ટેક્સ સહિત 56 પૈસા પ્રતિ લીટર વધીને 54.34 રૂપિયા પ્રતિ લીટર થઇ જશે . મુંબઇમાં ડીઝલ 60.80 રૂપિયા પ્રતિલીટર થી વધીને 61.42 રૂપિયા પ્રતિલીટર થશે . ડીઝલના ભાવમાં વધારો સરકારના જાન્યુઆરી 2013ના તે નિર્ણયને અનુરૂપ છે જેમાં દર મહિને તેના ભાવ 50 - 50 પૈસા પ્રતિલીટર વધારવાની પરવાનગી આપી દિધી હતી . આ વધારો તે સમય સુધી થવાની હતી જ્યાં સુધી કે તે ઇંઘણ પર પુરૂ નુકસાન સમાપ્ત ન થઇ જાય . ભારતીય ઓઇલ કોર્પોરેશન ( આઇઓસી ) એ ભાવ વધારાની જાહેરાત કરતાં કહ્યું હતું કે આ 12મા ભાવવધારા બાદ પણ પેટ્રોલિયમ કંપનીઓને ડીઝલના વેચાણ પર પ્રતિ લીટર પર 9.24 રૂપિયાનું નુકસાન થઇ રહ્યું છે . અધિકારીઓનું કહેવું છે કે ભાવવધારો 1 જાન્યુઆરીના રોજ થવાનો હતો , પરંતુ પેટ્રોલિયમ કંપનીઓએ એમ ન કર્યું કારણ કે આમ થતાં તેને કંપનીઓ તરફથી નવા વર્ષની ભેટ કહેવામાં આવતી . આ પહેલાં 21 ડિસેમ્બરના રોજ ડીઝલના ભાવમાં 10 પૈસા પ્રતિલીટર વધારવામાં આવ્યા હતા . તે સમયે ડીલરના કમીશનમાં વધારાના કારણે ડીઝલના ભાવ વધારવામાં આવ્યા હતા . ગત વર્ષે જાન્યુઆરીથી ડીઝલમાં કુલ મળીને 7.19 રૂપિયાનો વધારો કરવામાં આવ્યો છે .